Aštuonioliktasis seimas 

Įvyko Chicago, Ill., Rugp. 16—19, 1937 
m. Atstovių dalyvavo iš 34-rių kuopų, 5- 
kių apskričių, su Centro valdybos narē- 
mis viso 94. Pasirodė, tai skaitlingiau- 
sias Moterų Sąjungos istorijoj seimas, 
taip pat jis buvo ir reikšmingiausias, nes 
seimas pradėtas iškilmingomis šv. Mišio- 
mis, kurias laikė svečias iš Lietuvos J. E. 
vyskupas M. Reinys, taip pat atsilankė 
į seimą ir pasveikino Amerikos lietuvių 
"katalikių organizuotų moterų suvažiavimą. 

Nutarta ir įgaliota Centro valdyba be 
atidėliojimo pagaminti Sąjungos ženkle- 
lius (viena pusē mėlynos ir baltos spalvų, 
kita — juodos). Iškelta klausimas steigi- 
mo naujo pomirtinės (apdraudos) sky- 
riaus $300.00 sumai. M. Brenzaitės skir- 
tą specialę dovaną $22.00 kuopai už įra- 
šymą daugiausiai naujų narių laimėjo 
21-ji kuopa, taip pat ir Ill. val. direk. M. 
Šrupšienės $5.00 dovaną. 

Minint Sąjungos 25 metų gyvavimo ju- 
biliejų išleisti apžvalginę knygą ir tam 
išrinkta komisija iš J. Medinienės, S. Sa- 
kalienės ir A. Šimutienės. Aukų seime 
suplaukė $209.00. Šv. Kazimiero Akade- 
mijos statybos fondui aukota $25.00, kun. 
A. Baltučiui už bažnytines iškilmes $25.00, 
kuriuos kun. Baltutis pridėjo prie seimo 
aukos J. E. vysk. M. Reiniui. 

Antrą seimo dieną Sąjungos Garbės 
narė ir dabartinė iždo globėja Marijona 
Brenzaitė visoms seimo atstovėms iškėlė 
nepaprastą bankietą Shoreland viešbuty. 

Pajamų per du metus buvo $34,064.12, 
išmokēta $27,487.06. Pridėjus praeitų me- 
tų balansą, visuose fonduose turto buvo 
$69,505.41. Narių visuose skyriuose 2,331. 
Per du metus jsirašē 457 naujos narēs, 
bet ir išsibraukē 232. Sutverta nauja kuo- 
pa Cicero, Ill. 

Į Centro valdybą išrinkta: dvasios va- 
das kun. A. Linkus, pirm. E. Paurazienė, 
vice pirm. E. Statkienē, rašt. M. Vaičiū- 
nienē, ižd. 'A. Šimutienė, ižd. glob. M. 
Brenzaitė ir J. Lukitienė. Direktorės: III. 
val. J. Čepulienė, Mass., Maine ir N. H. 
— V. Liutkienė, Mich. — J. Medinienė, 
Ohio — O. Stepulionienė, N. Y. ir N. J. 
— M. Šertvitienė, Conn. — M. Jokubai- 
tē, Penna. — F. Shevets. 


Šiuo metu Sąjunga turi arti 3000 na- 
rių. Pastaroji Centro raštininkēs finansi- 
nė atskaita rodo, kad su Vasario 1 d. 
1959 m., visuose fonduose Sąjunga turi 
$72,608.67. 

Iš to, kas pasakyta, trumpai peržvel- 
gus seimus, matome, kaip Moterų Sajun- 
ga augo, plētēsi ir finansiniai stiprējo. 
Seimai tẹsdavos dvi, tris dienas. Kadan- 
gi Sąjunga yra pusiau apdraudos ir pa- 
šelpos organizacija, dēl to, kaip ir kitų 
tos rūšies organizacijų, seimai daugiau- 
sia laiko pašvęsdavo svarstymui apdrau- 
dos ir pašelpos reikalų, išklausymui kuo- 
pu skundų ir jų patenkinimui, ar atmeti- 
mui žiūrint organizacijos konstitucijos. 

Į akį metasi sąjungiečių sekmingumas 
finansų srity, nes fondai, ypatingai at- 
sargos, nuolatos augo, kuomet narių skai- 
čius nuo Sąjungos įsteigimo iki šiam lai- 
kui nėra prašokęs net penkių tūkstančių 
skaičiaus. Kas met per vajus įrašyta po 
keletą šimtų naujų narių, tačiau per tą 
patį laiką veik tiek pat, ir išsibraukdavo. 
Taigi, narių augimu Sąjunga negali pa- 
sirgti. Tai didžiausias jos visam gyvavi- 
me minusas. 

Dėl to, Sąjungai įžengus į antrą šimt- 
mečio bertainį, visoms jos vadovėms di- 
džiausiu galvosukiu ir rūpesčiu turėtų 
būti pasukimas veikimo ta linkme, kad ji 
pradėtų augti narėmis ir kad tos narės 
pro vienas duris įėjusios Sąjungon pro 
kitas neišeitų; kad naujos narės Sąjun- 
gos viduje rastų malonumo, visapusį pa- 


sitenkinimą ir matytų sau didžiausios 
naudos. Das, 
Sveikinimas 


Nuoširdžiai sveikinu Liet. Romos Kat. 
Moterų Sąjunga sidabrinio jubiliejaus 
proga. Lai Aukščiausias teikia visokerio- 
pų malonių jūsų organizacijai, kad išaug- 
tų į milijoninę, kad suburtų visas Ame- 
rikoje lietuves moteris ir merginas po sa- 
vo globa ir kad vieniagoje veikloje kuo 
daugiausiai teiktumėte gero Dievo garbei 
ir Lietuvos naudai. 

Kun. Pr. J. Juškaitis, 
Nekalto Prasid. parapijos 
Cambridge, Mass., kleb. 

Jau dvidešimts penki metai 


AŽIN koks filosofas yra pasakęs, 

kad: “* Praeitis tyli, daats tuščia, 
ateitis tolima.” “Dabartis tuščia”, nes 
dabartimi niekas negyvena. Kiekviena 
praslinkusi sekunda pro mūsų akis jau 
palieka praeities istorija. 

Slinko metai, vertės lapai, ir, štai, jau 
mums 25 metų jubiliejus. Šia proga ir 
tenka perbėgti mintimis tą “tyliąją pra- 
Citi 

Kadangi Moterų Sąjungos organizavi- 
mos pradžia Sudavijos O. M. labai pui- 
kiai aprašyta remiantis kaikuriomis do- 
kumentinėmis žiniomis ir tilpo ** Moterų 
Dirvos?? No. 6—7, 1982 m., tai man kel- 
ti tuos pačius dalykus būtų tik kartoji- 
mas to, ką jau Sudavijos O. M. mums 
taip gražiai ir vaizdžiai yra patiekusi. 

Šiais metais, švęsdamos Moterų Sąjun- 
gos 25 m. jubiliejų, turime nulenkti sa- 
vo galvas prieš pirmutines organizacijos 
steigėjas, būtent, :Agotą Sutkaičiutę, Ur- 
šulę T. Jokubauskaitę-Daukantienę, An- 
taniną Jakaitytę, a. J. G. Miliauską, 
kan. F. Kemūšį ir kitas. 

Kūrėjos dėjo tai moterų organizacijai 
tvirtus, kilnius, plačius pamatus taip, kad 
Joj sutilptų visos lietuvės katalikės mer- 
gaitės ir moterys Amerikoje, visokio iš- 
simokslinimo, visokios profesijos, lygiai 
kaip ir bemokslės sesutės, ant kurių nei 


mokslo, nei Žinijos spindulčlis nėra už- 
Švietęs. 
Dirva plati visoms. Ir save lavinti, 


aplinkžiūrą plėsti ir kitoms padėti. Juk 
krikščioniška pareiga yra, kad tvirtesnis 
gelbčtų silpnesnį, mokytas pamokytų ne- 
mokantį, turtingesnis sušelptų beturtį ir 
to t. 
Todėl Moterų Sąjungos tikslas: 
a) savitarpiai susišelpus medžiagiškai, 
b) auklėjus tautinį susipratimą, 
c) platinus apšvietą tarpe lietuvių mo- 
terų, 
d) platinus tarpe lietuvių moterų tiky- 
binę dorą, 
e) skelbus ir gaivimus artimo meilę, 
f) rūpinusis jaunosios kartos pavyzdin- 
gu aukiėjimu. 

g) mokinusis šeimininkystēs, 
dailēs ir higienos, 

h) apsaugojus atkeliavusias lietuvaites 
ir čia gimusias nuo ištautėjimo, nuo 
darbaviečių arba gyvenamų vietų 
nupuolančių dora, 


naminės 


i) parūpinus darbo nedirbančioms Są- 


jungos narėms ir atkeliavusioms lie- 
tuvaitėms, 


j) lavinusis politikoje ir dalyvavus jo- 
je tose valstijose, kur moterų teisės 
lygios su vyrais: valstijose gi kur 
teisės nera lygios, kad reikalavus iš- 
vien su kitomis aaen teisių pri- 
pažinimo, teisētomis priemonēmis. 

k) kad, apskritai, rūpinusis moterų rel- 
kakie. 

Gyvenimas bėgo, keitēs — modernējo, 
bet ir 25 metų laikas Mot. Sajungos tiks- 
lo nepasendino. Jis taip yra gyvas, ak- 
tualus, it būtų šiandieniniams Amerikos 
lietuvių kat. moterų reikalams patiektas. 


Pradžia Visados Sunki 


Pirmosioms Moterų Są-g0s pionierėms, 
įkūrusioms Šią garbingą moterų organi- 


zaciją, prisėjo gana storą pirmąjį ledą 
laužti. Stoka patyrimo, stoka susiprati- 


mo, stoka apsišvietusių moterų... Nes a- 
nais laikais, kuomet Rusija barbariškai 
valdė mūsų tėvynę Lietuvą, mažai kam 
buvo prieinamas berniukų mokslinimas, o 
jau apie mergaites nebuvo nei kalbos. 
Dėl to ir į šią šalį išmokslintų, tautiškai 
susipratusių lietuvaičių buvo atvykę tik 
kelios. Visos gi kitos mergaitės ir mote- 
rys, atvykę iš tėvynės, iš įvairių apylin- 
kių, kur niekada jokiai organizacijai ne- 
priklause, nesuprato nei organizacijos rei- 
kšmēs. Tokių nejmanoma, kad ir dedant 
visas pastangas, sutraukti vienon milži- 
niškon organizacijon. Veikējos vos kelios 
ir toms negalima buvo pasiekti visa plati 
Amerika. Be to, ir pritarimo nevisur ras- 
ta. Šen-ten sutikta nepalankumo iš vyrų 
zadų. Jų nuomone, jei moteris moka ro- 
žančių kalbėti ir užtenka; dar joms čia 
kokių apšvietos organizacijų reikia? To- 
kios tinka tik vyrams, o ne, anot jų, “*bo- 


